OzLabs/hebrew-wiki-articles huggingface dataset:
פטריק מרפי

פטריק ארין מרפי (באנגלית: Patrick Erin Murphy; נולד ב-30 במרץ 1983) הוא פוליטיקאי ורואה חשבון אמריקאי חבר המפלגה הדמוקרטית. כיהן כחבר בית הנבחרים של ארצות הברית מטעם המחוז ה-18 של פלורידה בשנים 2013 עד 2017. במרץ 2015 הודיע על כוונתו להתמודד לסנאט מול הסנאטור מרקו רוביו הרפובליקני. הוא הפסיד בבחירות לרוביו כשקיבל 44% מקולות המצביעים לעומת 52% לרוביו.

==ביוגרפיה==
מרפי נולד במיאמי שבפלורידה וגדל בקי לארגו. במהלך לימודיו החליף תיכון ולמד בלורנסוויל, ניו ג'רזי, עיירה הסמוכה לפרינסטון. בעת לימודיו בקולג' באוניברסיטת מיאמי עבד כפועל בנייה. בהמשך למד לתואר שני בחשבונאות וכלכלה באותה האוניברסיטה, ולאחר מכן עבד בדלויט טוש טומטצו במשך שנה. בסיום עבודתו בחברה מונה לסגן נשיא בעסק בנייה משפחתי.

ב-2012 העתיק את מיקום מגוריו על מנת להתמודד לבית הנבחרים של ארצות הברית על תקן המחוז ה-18 של פלורידה. לדבריו, הוא שמע כמה מאמירותיו של חבר הקונגרס המכהן מטעם מחוז זה, אלן וסט, והרגיש שהוא מחויב להתמודד מולו, וכיוצא בכך מיתג את עצמו בקמפיין כאלטרנטיבה לווסט. לאחר שנתמך בידי חברים בולטים של המפלגה הדמוקרטית, בהם מושל פלורידה לשעבר צ'ארלי כריסט והנשיא ביל קלינטון. המרוץ בינו ובין וסט היה לאחד מן היקרים ביותר באותן בחירות, וכן נקרא על אחדים "המרוץ המכוער ביותר". בסופו של דבר גבר מרפי על וסט, לאחר בחירות צמודות, כשב-20 בנובמבר, ימים אחדים לאחר הבחירות, הכיר וסט בתבוסתו.

ב-3 בינואר 2013 החל את כהונתו כחבר בית הנבחרים. בנובמבר 2014 התמודד לכהונה שנייה, ובפעם זאת הביס את יריבו הרפובליקני לאחר שזכה לתמיכה גורפת של כמעט 60% ממניין הקולות. מרפי תואר על ידי ההפינגטון פוסט כליברל בדעותיו, התומך בחופש הבחירה של נשים לבצע הפלה ובזכויות להט"ב, אך מתון כלכלית ופרו שוק חופשי שמעריך אחריות באשר לענייני מס.

במרץ 2015 הכריז מרפי כי בכוונתו להתמודד לסנאט. הסנאטור המכהן דאז מרקו רוביו, שהתמודד ללא הצלחה בבחירות לנשיאות 2016, התכוון תחילה להותיר את מושבו פתוח; אך לבסוף, מספר ימים לפני המועד האחרון להרשמה למרוץ ביוני 2016 הודיע כי הוא ירוץ לכהונה נוספת. מרפי נתמך על ידי הוועד הדמוקרטי לסנאט ובידי גורמים נרחבים במפלגתו. בבחירות הפסיד מרפי לרוביו.

==קישורים חיצוניים==

* 

* [https://web.archive.org/web/20170101072720/http://patrickmurphy.house.gov/ פטריק מרפי] באתר בית הנבחרים
* 

==הערות שוליים==

קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-113 של ארצות הברית
קטגוריה:מיאמי: אישים
קטגוריה:בוגרי אוניברסיטת מיאמי
קטגוריה:אמריקאים שנולדו ב-1983
כריסטיאן טולסן דאהל

כריסטיאן טולסן דאהל, 2011
כריסטיאן טולסן דאהל (בדנית: Kristian Thulesen Dahl; נולד ב-30 ביולי 1969) הוא פוליטיקאי דני, כיהן כמנהיג מפלגת העם הדנית וחבר הפרלמנט הדני.

==ביוגרפיה==

טולסן דאהל נולד בדנמרק, בנם של אנדרס ואינגה. ב-1988 סיים את לימודי התיכון ולאחר מכן שירת עד 1989 בחיל התותחנים של הצבא הדני. ב-1992 סיים תואר ראשון באוניברסיטת אולבורג וב-1995 סיים תואר שני במנהל עסקים באוניברסיטת אולבורג.

הוא היה חבר המפלגה הפרוגרסיבית הדנית וב-1989 התמודד לראשונה לפרלמנט הדני, אך לא נחל הצלחה. ב-1991 נבחר ליו"ר צעירי המפלגה וב-1993 מונה לחבר פרלמנט זמני מטעם מחוז וייל. באוקטובר 1995 היה ממייסדי מפלגת העם הדנית ונבחר מטעמה ב-1995 לפרלמנט. בשנים 2001 עד 2011 כיהן כיו"ר ועדת הכספים. בספטמבר 2012 מונה ליו"ר מפלגת העם. הוא הוביל את המפלגה להצלחה בבחירות לפרלמנט האירופי בו הייתה למפלגה הדנית הגדולה ביותר ובבחירות הכלליות של דנמרק ב-2015 בו הייתה למפלגה השנייה בגודלה. המפלגה לא נכנסה לקואליציה שהרכיב ראש הממשלה לארס לקה ראסמוסן. במאי 2019 נחלה המפלגה תבוסה בבחירות לפרלמנט האירופאי ובבחירות לפרלמנט הדני שנערכו ביוני 2019 איבדה 21 מושבים מכוחה וזכתה ל-16 נציגים.

לאחר פרישתו מהפרלמנט באוגוסט 2022, מונה למנהל נמל אולבורג.

בשנים 1997 עד 2006 כיהן כחבר מועצת העיירה גיב, הסמוכה לוייל. מ-2008 הוא מכהן כחבר במועצת המנהלים של הבנק המרכזי של דנמרק ומ-2011 חבר בוועדה המייעצת של אוניברסיטת אולבורג. ב-2013 זכה לעיטור אביר מדרגה ראשונה במסדר דנמרק.

הוא נשוי ואב לשלושה.

==קישורים חיצוניים==

* [https://web.archive.org/web/20150622005532/http://www.ft.dk/Folketinget/findmedlem/dfkrtd.aspx כריסטיאן טולסן דאהל] באתר הפרלמנט הדני
* [https://www.facebook.com/pages/Kristian-Thulesen-Dahl/531761723507375?sk=timeline עמוד הפייסבוק] של כריסטיאן טולסן דאהל

קטגוריה:פוליטיקאים דנים
קטגוריה:דנים שנולדו ב-1969
ברט באטלר

ברט באטלר (באנגלית: Brett Butler; נולדה ב-30 בינואר 1958) היא שחקנית, קומיקאית וסטנדאפיסטית אמריקאית, מועמדת שני פרסי גלובוס הזהב על תפקידה בסיטקום "גרייס על הכוונת".

==ביוגרפיה==
באטלר נולדה בשם ברט אנדרסון בעיר מונטגומרי שבאלבמה, לפני שהחלה את דרכה כסטנדאפיסטית עבדה באטלר כמלצרית.

פרצה לתודעה בשנות ה-90 בזכות תפקיד ראשי אותו קיבלה בקומדיית המצבים של רשת ABC "גרייס על הכוונת". באטלר הופיעה במהלך 5 עונות הסדרה בתפקיד האם החד הורית גרייס קלי והייתה מועמדת פעמיים לפרס גלובוס הזהב לשחקנית הטובה ביותר בסדרה קומית. באטלר כוכבת הסדרה הייתה מכורה במהלך השנים למשככי כאבים, דבר שהעיב על תפקודה ועל יחסה עם שאר השחקנים בתוכנית. בשל התנהגותה הבעייתית שוחררה באטלר מהתוכנית.

באטלר השתתפה בקומדיית המצבים "סדנה לעצבים" בתפקיד הברמנית ברט בפאב בו מבלה צ'ארלי (צ'ארלי שין) ובאופרת הסבון "צעירים חסרי מנוח"

בחייה האישיים באטלר היא גרושה פעמיים.

== פילמוגרפיה ==

=== קולנוע ===
* גברת האריס (2005)
* Age Out(2018)

=== טלוויזיה ===
* גרייס על הכוונת (1993–1998)
* צעירים חסרי מנוח (2012)
* סדנה לעצבים (2012–2014)
*הנותרים (2015, 2017)
*המתים המהלכים (2019-2018)

== קישורים חיצוניים ==

* 

קטגוריה:קומיקאיות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
מצר ויטיאז

מצר ויטיאז (באנגלית: Vitiaz Strait) הוא מצר ים באוקיינוס השקט, המפריד בין בריטניה החדשה לבין חצי האי הואון (Huon Peninsula) שבחוף המזרחי של פפואה גינאה החדשה, ומחבר את ים ביסמרק מצפון עם ים שלמה מדרום.

המצר קרוי על שמה של קורבטה רוסית "ויטיאז" (Витязь).

== ראו גם ==
* מצר דמפייר (פפואה גינאה החדשה)

==קישורים חיצוניים==

* 

==הערות שוליים==

קורבטה רוסית "ויטיאז" מסדרת "בוגאטיר" (Богатырь) שנתנה את שמה למצר.

ויטיאז
ויטיאז
סינפסה אימונולוגית

באימונולוגיה, סינפסה אימונולוגית היא המרווח הנוצר בין תא מציג אנטיגן (APC, לדוגמה תא דנדריטי) או תא מטרה, לבין לימפוציט כגון תא T אפקטורי או תא הרג טבעי.

שם נוסף לסינפסה אימונולוגית הוא SMAC - supramolecular adhesion complex. 

עם הגעתם לתאי היעד, מתחברים תאי CD8 לקומפלקס MHC:peptide על-מנת לזהות את האנטיגן הספציפי שלהם. לאחר הכרתו, נוצרת הסינפסה האימונולוגית, שתפקידה לבקר את האקטיבציה של לימפוציטים ולמקד את הפרשת הציטוקינים או הגרנולות מתא ההרג לתא המטרה, כך שלא יפגעו בתאים אחרים באזור. דרך הסינפסה משחררים תאי CD8 חלבונים ואנזימים, כגון פרפורין, גרנזים (granzyme), גרנוליזין ועוד, שיובילו להרג תא המטרה. 

 
קטגוריה:מערכת החיסון
קתדרלה פרימאדה דה אמריקה

קתדרלה פרימאדה דה אמריקה (בספרדית: Catedral Primada de América ובשמה המלא: Basílica Catedral Metropolitana Santa María de la Encarnación Primada de América; ידועה גם בשמות קתדרלת סנטו דומינגו (Catedral de Santo Domingo) ובזיליקה מנור דה סנטה מריה (Basilica Menor de Santa María)) היא קתדרלה באזור הקולוניאלי של סנטו דומינגו, בירת הרפובליקה הדומיניקנית. זוהי הקתדרלה העתיקה ביותר ביבשת אמריקה, והיא מקום מושבו של הארכיבישוף של סנטו דומינגו.

==היסטוריה==
האפיפיור יוליוס השני הורה על הקמת הקתדרלה ב-1504, ובנייתה החלה ב-1512. ב-1519 הוחלט לשנות את התוכניות, כך שהקתדרלה תהיה מפוארת יותר. בנייתה הושלמה ב-1541. לבקשת קרל החמישי, קיסר האימפריה הרומית הקדושה, הכריז האפיפיור פאולוס השלישי ב-12 בפברואר 1546 כי הקתדרלה היא הפרימאט של יבשת אמריקה כולה.

ב-1586, במהלך מלחמת אנגליה-ספרד, הצליח פרנסיס דרייק לכבוש את סנטו דומינגו ולהחזיק בה במשך כחודש. הוא השתמש בקתדרלה כמפקדתו, וכך נמנע חורבנה.

ב-1920 העניק לקתדרלה האפיפיור בנדיקטוס החמישה עשר את התואר בזיליקה מינור.

עד להקמת מזבח המולדת בקתדרלה שוכנו עצמותיהם של אבות האומה הדומיניקנית.

==אדריכלות==
הקתדרלה בנויה אבן גיר. יש לה שלוש כניסות, אחת מהן מכיוון כיכר קולון שמצפון לה. היא מורכבת מ-12 קפלות (כולן תוספות מאוחרות) ואולם מרכזי עם שלושה מעברים בין המושבים. אורכה 54 מטרים, ואורך כל אחד מהמעברים 23 מטרים. גובהה המרבי 16 מטרים, ושטחה 3,000 מ"ר. אוצרות הקתדרלה כוללים ציורים ופסלים איקונוגרפיים אופייניים לנצרות הקתולית, ועבודות עץ ואבן.

בעבר, נטמנו בקתדרלה עצמות שנטען כי שייכות לכריסטופר קולומבוס, אך הן הועברו למגדלור קולומבוס עם חנוכתו ב-1992, במסגרת האירועים לציון 500 שנה לגילוי אמריקה.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
פרימאדה דה אמריקה
קטגוריה:סנטו דומינגו: מבנים
קטגוריה:הקריביים: מבני דת
קטגוריה:אמריקה הצפונית: כנסיות
IOS 9

iOS 9 היא הגרסה התשיעית של מערכת ההפעלה של אפל למכשירים ניידים, והיורשת של מערכת ההפעלה הקודמת iOS 8. המערכת הוצגה ב-8 ביוני 2015 בכנס המפתחים של אפל לשנת 2015. המערכת שוחררה ב-16 בספטמבר 2015.

== תכונות חדשות ==
סמל אפליקציית [[Wallet (ארנק) ב-iOS 9|טקסט=|ימין]]
אפליקציות מובנות: אפליקציית News (חדשות) חדשה (לא זמינה בישראל), שיפורים רבים באפליקציית הפתקים, מצב "תחבורה" באפליקציית המפות כולל ניווט בתחבורה ושינוי אפליקציית Passbook לשם "Wallet" (ארנק) עם שינוי האייקון. נוספה היכולת לריבוי משימות באייפד.

מערכת iOS 9 תוכננה להיות חסכונית יותר בסוללה ולהוסיף שעת עבודה נוספת במכשירי אייפון 6 ואייפון 6 פלוס.

=== תמיכה בשפות הנכתבות מימין לשמאל ===
מערכת ההפעלה iOS 9 היא הראשונה שתומכת בשפות הנכתבות מימין לשמאל ובהן השפות עברית וערבית.
בנוסף, ההגדרות בשפות עברית וערבית, נפתחות מימין לשמאל.

==תאריך שחרור==
המערכת שוחררה לקהל הרחב ב-16 בספטמבר 2015, יום רביעי בשעה 20:00 לפי שעון ישראל.

;iOS 9 תומך במכשירים הבאים:
{|
|- valign="top"
|
* אייפון:
** אייפון 4s
** אייפון 5
** אייפון 5c
** אייפון 5s
** אייפון SE
**אייפון 6
** אייפון 6 פלוס
** אייפון 6S
** אייפון 6S פלוס
|
* אייפד:
**אייפד 2
** אייפד 3
** אייפד 4
** אייפד אייר
** אייפד אייר 2
** אייפד מיני
** אייפד מיני 2
** אייפד מיני 3
** אייפד מיני 4
**אייפד פרו
|
* אייפוד:
** אייפוד טאץ' 5
** אייפוד טאץ' 6
|}

==קישורים חיצוניים==

* 

== הערות שוליים ==

קטגוריה:IOS
קטגוריה:תוכנות שהושקו ב-2015
צ'פולטפק

פארק צ'פולטפק
צ'פולטפק (בספרדית: Chapultepec) הוא פארק במקסיקו סיטי. הפארק משתרע על פני שטח של 6.8 קמ"ר והוא הגדול ביותר באמריקה הלטינית. אחד מייעודיו של פארק צ'פולטפק הוא לשמש כאזור אקולוגי ו"ריאה ירוקה" למקסיקו סיטי. אזור צ'פולטפק שימש בתקופה הפרה קולומביאנית כמקום התבודדות לשליטים האצטקים, ומאוחר יותר הוקמה במקום טירת צ'פולטפק אשר שימשה כמקום מגוריהם של ראשי המדינה עד שנת 1940, אז הועבר משכן הנשיא ללוס פינוס הנמצא גם כן בפארק צ'פולטפק. הפארק מחולק לשלושה אזורים, כשהאזור הראשון הוא העתיק והמתויר ביותר וכולל בתוכו גן חיות, את המוזיאון הלאומי לאנתרופולוגיה ואת מוזיאון רופינו טמאיו. מדי שנה מבקרים בצ'פולטפק כ-15 מיליון מבקרים.

משמעות שמו של צ'פולטפק הוא "בגבעת החגבים" בנאוואטל, המתייחס לאזור מרכז האזור הראשון של הפארק. במקור היה האזור יער מחוץ לטנוצ'טיטלאן (היום מקסיקו סיטי) ונחשב קדוש בתקופה הפרה קולומביאנית, אולם כיום הוא נמצא כולו בתוך העיר (בעיקר ברובע מיגל אידלגו). הפארק מחולק לשלושה אזורים, כשהאזור הראשון הוא העתיק ביותר, מוקף בגדר וסגור בשעות הלילה. הפארק כולל בתוכו תשעה מוזיאונים, פארקי שעשועים, שבילים, פסלי הנצחה, אגמים ומזרקות.
מפה סכמטית של האזורים של צ'פולטפק
הפארק משמש כריאה ירוקה למקסיקו סיטי, ועוברות בו ציפורים נודדות מקנדה, ארצות הברית ואזורים אחרים של מקסיקו. בפארק נמצאים בין 38 ל-60 מיני עופות, חלקם נודדים וחלקם יציבים. בפארק חיים גם מיני זוחלים ודו-חיים שונים. בין המינים בסכנת הכחדה החיים בפארק נמצאים האקסולוטל המקסיקני, מיני דג כליל גרמיים ממשפחת הגודאתיים ומיני עש מהסוג Alandria. בפארק נמצאים עצים רבים של ברושי מונטזומה (Taxodium mucronatum) שחלקם בני מאות שנים.

באזור הפארקים נמצאים שרידים של נוכחות אנושית עוד מתקופת הטולטקים. במחקרים ארכאולוגיים גילו וזיהו בין היתר קברים של תושבי טאוטיווקאן, מזבח טולטקי בפסגת גבעת צ'פולטפק ומוביל מים מהתקופה הקולוניאלית. אחד האתרים הבולטים במקום הוא מרחצאות מוקטזומה, מערכת של מאגרי מים ותעלות שהוקמו בתקופת האצטקים.

== קישורים חיצוניים ==

* [http://www.chapultepec.org.mx/ מידע על צ'פולטפק]

קטגוריה:ערכים שבהם תבנית בריטניקה אינה מתאימה
קטגוריה:מקסיקו סיטי
קטגוריה:גנים ופארקים עירוניים
תקוות גדולות (סרט, 1974)

תקוות גדולות (באנגלית: Great Expectations) הוא סרט טלוויזיה משנת 1974 עיבוד לרומן באותו שם מאת צ'ארלס דיקנס. את הסרט ביים ג'וזף הרדי, כתב את התסריט שרמן ילן ואת הפסקול הלחין מוריס ז'אר. כוכבי הסרט היו מייקל יורק בתפקיד פיפ, סיימון גיפס-קנט בתפקיד הילד פיפ ושרה מיילס כאסטלה. הסרט הופק עבור הטלוויזיה האמריקאית והוקרן בבתי הקולנוע בבריטניה. בניגוד לכל שאר העיבודים שנעשו לרומן, בסרט זה אותה שחקנית (שרה מיילס בת ה-33) גילמה את דמותה של אסטלה הצעירה וגם את אסטלה המבוגרת יותר. הסרט צולם בטכנולוגיית איסטמנקולור והשתתף בפסטיבל הקולנוע הבינלאומי של מוסקבה ב-1975.

==צוות השחקנים==
* מייקל יורק - פיפ
* שרה מיילס - אסטלה
* ג'יימס מייסון - מגוויץ'
* מרגרט לייטון - מיס האווישם
* רוברט מורלי - הדוד פאמבלצ'וק
* אנתוני קווייל - ג'אגרס
* ג'וס אקלנד - ג'ו גארג'רי
* רייצ'ל רוברטס - גברת גארג'רי
* אנדרו ריי - הרברט פוקט
* הת'ר סירס - בידי
* ג'יימס פוקנר - בנטלי דרמל
* פיטר בול - ומיק
* ג'ון קלייב - מר וופסל
* פטסי סמארט - גברת וופסל
* מריה צ'ארלס - שרה פוקט

==קישורים חיצוניים==

==הערות שוליים==

קטגוריה:סרטים אמריקאיים
קטגוריה:סרטים המבוססים על תקוות גדולות
קטגוריה:סרטי 1974
קטגוריה:סרטי טלוויזיה בריטיים
תל זריק

קערות חרס מתקופת הברונזה התיכונה תל ועין זריק
קנקן ופך מחרס מתקופת הברונזה התיכונה מתל ועין זריק, משמאל קנקנית מהתקופה ההלניסטית, לא נמצאה בתל.
תל זריק הוא אתר ארכאולוגי השוכן על גבעת גיר קטנה המתחברת באמצעות אוכף לצידו המזרחי של הר גחר ברמות מנשה ומדרום־מזרח לקיבוץ הזורע. התל נמצא ממערב לכביש 66 החוצה את האוכף. הארכאולוג ד"ר דרור בן-יוסף הציע לזהות בתל זריק את מקומה של חרושת הגויים, עירו של סיסרא. הצעה אחרת הייתה לזהות את התל עם העיר צרור המופיעה במס׳ 115 ברשימותיו של תחותמס השלישי.

בסקר הארכאולוגי של ישראל, שנערך בעיקר בין השנים 1974–1976 ופורסם בשנת 1999 על ידי אבנר רבן, נמצאו על ראש התל חרסים המעידים על רצף התיישבותי מהתקופה הכלקוליתית ועד התקופה העות'מאנית. בסקר תועדו פריטים אדריכליים כולל עמוד ופריטים מפתחי בתים. על הכתף הנמוכה המובילה מהתל דרומה, נמצאו שרידי יישוב מהתקופה הנאוליתית ובעיקר מהתקופה הכלקוליתית. בשנת 1962 ביצע הארכאולוג ז'אן פרו חפירת בדיקה באתר. החפירה הארכאולוגית חשפה שרידי יישוב מהתקופה הכלקוליתית. בשנת 1973 ביצע הארכאולוג עמנואל ענתי סקר ארכאולוגי באזור.

בשנת 1967 נמצאו בקרבת מקום חמישה שברים של גולגולות אדם קדומות, עצמות מאובנות של בעלי-חיים, אבני יד וכלי צור מן התקופה הפלאוליתית התחתונה, התיכונה והעליונה. באזור התל נערכו חפירות ארכאולוגיות בין השנים 1971-1967 ו-1979–1980. החפירות העלו ממצאים מהתקופה הפלאוליתית העליונה ועד התקופה ההלניסטית.

בצפונו של האתר שכן בית קברות של היישוב הטורקמני אבו זריק, ששכן בקרבת התל במערבו ונהרס באפריל 1948 לאחר קרב משמר העמק. במערבו של בית קברות זה נמצא קברו של השיח׳ אבו זוריק.

מצפון מערב לתל זריק נמצא האתר הארכאולוגי עין אל-ג'רבה, שבו נמצאו שרידי יישוב מהתקופה הכלקוליתית. חלק מהממצאים שנמצאו באתר הועברו למוזיאון וילפריד ישראל לאמנות ולידיעת המזרח בקיבוץ הזורע ומוצגים בתערוכה קבועה במקום, להלן תמונות:

==קישורים חיצוניים==

* 
* 

==הערות שוליים==

קטגוריה:עמק יזרעאל: אתרים ארכאולוגיים
קטגוריה:הזורע
אוחטירקה

אוחטירקה (באוקראינית: Охтирка) היא עיר במחוז סומי שבאוקראינה.

==היסטוריה==
על פי ממצאים ארכאולוגיים, לפני 3,000 שנים התגוררו בקרבת המקום שבטים סקיתים. בתקופתה של רוס של קייב היו כאן יישובים של עמים סלאבים שנהרסו בזמן פלישות מונגוליות.

במאה ה-17 הוקם על ידי הפולנים מבצר, אך כמה שנים לאחר מכן הועבר השטח לידי הרוסים, המבצר נהרס והתושבים המקומיים נלקחו לשטח הפולני.

ב-1703 קיבלה אוחטירקה מעמד של עיר.

ב-15 באוקטובר 1941 נכבשה העיר על ידי הגרמנים ושוחררה סופית על ידי הצבא האדום ב-25 באוגוסט 1943.

ב-2022 במהלך המתקפה על מזרח אוקראינה התרחש קרב אוחטירקה בין הכוחות המזוינים של הפדרציה הרוסית לבין הכוחות המזוינים של אוקראינה.

==אוכלוסייה==
אוכלוסיית אוחטירקה לפי שנים:
{| class="wikitable"
| ||שנה || מספר תושבים
|-
|1 || 1785 || 12,849
|-
|2 || 1867 || 17,411
|-
|3 || 1897 || 23,399
|-
|4 || 1900 || 25,965
|-
|5 || 2001 || 49,721
|-
|6 || 2012 || 49,349
|}

הרכב אוכלוסיית אוחטירקה לפי לאום ב-1897:
{| class="wikitable"
| ||לאום || אחוז מכלל אוכלוסייה
|-
|1 || אוקראינים || 87.14
|-
|2|| יהודים || 0.72
|-
|3 || רוסים || 11.13
|-
|4 || פולנים || 0.36
|-
|5 || טטרים || 0.32
|-
|6 || כלל האוכלוסייה || 23,399
|}

==הקהילה היהודית==

==קישורים חיצוניים==

*
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז סומי: ערים
קטגוריה:יישובים שהוקמו במאה ה-17
קטגוריה:יישובים שהוקמו ב-1641
מגדלור קולומבוס

מגדלור קולומבוס (בספרדית: Faro a Colón) הוא אנדרטה בסנטו דומינגו המוקדשת לכריסטופר קולומבוס.

הרעיון להקים את האנדרטה, בשיתוף כל מדינות אמריקה, עלה כבר במהלך המאה ה-19, אך רק במהלך המאה ה-20 קרם עור וגידים. הבחירה בסנטו דומינגו כמקום האנדרטה נבעה מהיותה של העיר היישוב האירופי הראשון בעולם החדש. ב-1931 נערכה בברזיל תחרות לעיצוב האנדרטה, בהשתתפות 455 אדריכלים מ-48 מדינות. בין השופטים היו האדריכל האמריקני פרנק לויד רייט והאדריכל הפיני אליאל סארינן. ההצעה הזוכה הייתה זו של האדריכל הסקוטי ג'וזף לי גליב. על אף שהעיצוב כבר נבחר, חל עיכוב ניכר בביצוע הפרויקט. עד 1950 רק שמונה ממדינות אמריקה העבירו כספים לשם כך, בסכום כולל של 15 אלף דולרים בלבד. רק ב-1986 החליט נשיא הרפובליקה הדומיניקנית חואקין בלאגר, לחדש את הפרויקט והבנייה החלה, בפיקוחו של האדריכל הדומיניקני טאופילו קרבונל. המבנה נחנך ב-1992, כחלק מהאירועים לציון 500 שנה להגעתו של קולומבוס למדינות אמריקה. עלות הבנייה הכוללת מוערכת בכ-70 מיליון דולרים.

המבנה כולל מוזיאון ובו מוצגים היסטוריים ותרבותיים ממדינות אמריקה השונות. בנוסף, הוא כולל מאוזוליאום, ובו טמונות לכאורה עצמותיו של כריסטופר קולומבוס, שהועברו מקתדרלה פרימאדה דה אמריקה עם הקמתו.

המבנה עשוי בטון, ואורכו 210 מטרים. צורתו דמוית צלב, כדי לסמל את הבאת הנצרות ליבשת אמריקה. בראש המבנה זרקורים ענקיים, המשווים לו מרחוק מראה של מגדלור, ומכאן שמו.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סנטו דומינגו: מבנים
קטגוריה:הרפובליקה הדומיניקנית: תרבות
קטגוריה:הרפובליקה הדומיניקנית: מוזיאונים
קטגוריה:מאוזוליאומים
קטגוריה:הנצחת כריסטופר קולומבוס
חדר (כפר)

מפת הגבולות ברמת הגולן
חַדַר (בערבית: حضر; תעתיק מדויק: חצ'ר) הוא כפר דרוזי בחלק הסורי של הר החרמון סמוך לגבול עם ישראל ברמת הגולן. הכפר נמצא במורדות המזרחיים של החרמון במחוז קוניטרה. 

מבין הכפרים הסמוכים לכפר ניתן למנות את מג'דל שמס הדרוזי הנמצא כ-6 קילומטר ממערב בתחום הישראלי, בשטח הסורי נמצאים מדרום הכפר גֻ'בָאתָא אל-חַ'שַב, ממזרח הכפר חרפא, מצפון-מזרח הכפר בית ג'ין ומצפון-מערב הכפר שבעא שבלבנון. 

על פי מפקד האוכלוסין הסורי משנת 2004 התגוררו בכפר 4,819 איש, אם כי דיווחים מאוחרים יותר מציינים כי בכפר מתגוררים כ-10–14 אלף איש.

== היסטוריה ==
במלחמת ששת הימים ב-1967 הכפר נותר בשטח הסורי ונותק משאר הכפרים הדרוזיים ברמת הגולן שנכבשה על ידי ישראל. במלחמת יום הכיפורים הכפר נכבש לתקופה קצרה על ידי צה"ל אך הוחזר לשליטתה של סוריה עם נסיגת צה"ל בעקבות הסכם הפרדת הכוחות בין ישראל לסוריה. בעקבות ניתוק הכפר מהכפרים הדרוזיים בשטח הישראלי, נהגו הדרוזים משני הצדדים לתקשר זה עם זה בצעקות על גבעה שקיבלה בשל כך את השם "גבעת הצעקות".

עם פרוץ מלחמת האזרחים בסוריה בשנת 2011 תושבי הכפר חדר, בדומה לרוב המיעוט הדרוזי בסוריה, נשארו נאמנים למשטרו של בשאר אל-אסד. עם התקדמות כוחות המורדים ששולטים, נכון לשנת 2021, על רוב אזור הגבול עם ישראל, עלו חששות רבים לשלום העדה הדרוזית, הן בכפרים כגון חדר והן בהר הדרוזים – הריכוז הדרוזי הגדול ביותר בסוריה. חשש זה נובע בין היתר מכך שהמורדים הם ג'יהאדיסטים-סלפיים מארגונים שונים כגון ג'בהת א-נוסרה, הרואים בדרוזים כופרים בדת האסלאם. 

בין 20 ל-22 במרץ 2013 הותקף הכפר על ידי ג'בהת א-נוסרה ושבעה דרוזים נהרגו במתקפה, דבר שהצית הפגנות מחאה של העדה הדרוזית בישראל לטובת אחיהם בסוריה. ב-2014, על רקע השתלטות המורדים על מעבר קוניטרה הסמוך לכפר, התבטא החשש בקרב הדרוזים בישראל בקריאתו של הפוליטיקאי איוב קרא לספח את הכפר לישראל. ביוני 2015 דווח כי הכפר נמצא תחת כיתור של כוחות המורדים הנמצאים בכפרים סמוכים לכפר חדר.

בנובמבר 2017 פרצו קרבות בין תושבי הכפר לאנשי תחריר א-שאם, ובין השאר פוצצה בכפר מכונית תופת שגרמה למות תשעה מתושבי הכפר. באופן חריג הודיע דובר צה"ל כי .

בריאיון לעיתון סעודי באותו החודש, התבטא הרמטכ"ל גדי איזנקוט כי ישראל התערבה בעבר בקרבות באזור והתערבות זו הביאה לסיומם: .

==קישורים חיצוניים==

*
*Firas Choufi, "[https://web.archive.org/web/20150621164718/http://english.al-akhbar.com/node/17254 Syria: Golan Village Under Nusra’s Thumb]", Al-Akhbar, October 7, 2013
*פאדי טלפאח, "[http://www.daliluk.com/news/read_article.asp?sn=5704 'حضر' ... قرية الثلوج والثمار / صور]" ("חדר - כפר השלגים והפירות / תמונות"), "דלילק", 28 ביולי 2010 

==הערות שוליים==

קטגוריה:יישובים דרוזיים
קטגוריה:החרמון
קטגוריה:סוריה: יישובים
Party

Party (בעברית: מסיבה) הוא שיר של הזמרת האמריקאית ביונסה בהשתתפות הראפר אנדרה 3000 מאלבומה הרביעי 4. השיר יצא לאור כסינגל השלישי מן האלבום ב-30 באוגוסט 2011. השיר נכתב על ידי הראפר קניה וסט יחד עם ג'ף באסקר, ביונסה נואלס, דקסטר אר. מילס, דוגלאס דוויס, ריקי וולטרס, והופק על ידי קניה, ג'ף וביונסה. השיר היה מועמד לשיתוף הפעולה הטוב ביותר בראפ בטקס פרס גראמי ה-54.

"Party" התקבל היטב על ידי מבקרי המוזיקה, ששיבחו את שירת הראפ של אנדרה 3000 ואת מילותיו. כמו כן, שיבחו גם את ביצועה התקיף והחושני של ביונסה. השיר הגיע למקום ה-9 המצעד הבינלאומי של קוריאה הדרומית, ואף הגיע למקום ה-2 המצעד ההיפ הופ וה-R&B של ארצות הברית. השיר הגיע למקום ה-50 המצעד הבילבורד הוט 100 של ארצות הברית.

== מיקומי שיא ==

== רמיקס בשיתוף ג'יי קול ==
"Party" הוא שיר הרמיקס הרשמי בהשתתפות הראפר ג'יי קול, המקום אנדרה 3000. מילות הראפ של אנדרה הוחלפו באלו של ג'יי קול, אך כל האלמנטים האחרים של הרמיקס זהים לזה של שיר המקור. הראפ של ג'יי קול קצר מזה של אנדרה 3000. גרסת הרמיקס על ג'יי קול היה אמור להופיע כשיר המקור המופיע באלבום, ולכן ביונסה גייסה אותו לגרסת הרמיקס לאחר מכן. הגרסה שוחררה רשמית לעולם כסינגל להורדה דיגיטלית ב-24 באוקטובר 2011.

מבקרי המוזיקה החמיאו לגרסת הרמיקס, וקבעו שאפשר לשמוע את קצב השיר טוב יותר. לגרסה יצא קליפ שצולם בניו ג'רזי ונוהל על ידי ביונסה. בקליפ השתתף גם ג'יי קול, הנראה שר בחגיגה בחצר האחורית עם בנות בביקני וריקודים בסגנון חופשי. הקליפ אירח כמה הופעות אורח, בהם סולאנג' נואלס וקלי רולנד. קליפ השיר זכה לשבחים ממבקרי המוזיקה, ששיבחו את היכולת של ביונסה להרים מסיבה ללא כוריאוגרפיה משוכללת, אופנה גבוהה או אלמנטים קולנועיים נוספים.

== מיקומי שיא ==

==קישורים חיצוניים==

קטגוריה:שירי 2011
קטגוריה:סינגלים מ-2011
קטגוריה:שירי ביונסה
קטגוריה:שירי ג'יי קול
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שהופקו על ידי ביונסה
קטגוריה:שירים שהופקו על ידי ג'ף באסקר
קטגוריה:שירים שהופקו על ידי קניה וסט
קטגוריה:שירים על מסיבות
לורטה סוויט

לורטה ג'יין סוויט (באנגלית: Loretta Jane Swit; נולדה ב-4 בנובמבר 1937) היא שחקנית אמריקאית זוכת שני פרסי אמי ומועמדת ארבעה פרסי גלובוס הזהב על משחקה בתור האחות הצבאית מרגרט הוליהאן בסדרה "מ.א.ש".

== ביוגרפיה ==
סוויט נולדה בעיר פסאסאיק שבניו ג'רזי להורים ממוצא פולני, לסטר ונילי סזוויד.

למדה משחק במנהטן תחת השחקן ג'ין פרנקל, בנוסף למשחק גילתה סוויט גם כישרון שירה אותו פיתחה באקדמיה האמריקאית לאמנויות הדרמה. את דרכה כשחקנית החלה בתיאטרון בסוף שנות ה-60.

== קריירת משחק ==
בראשית שנות ה-70 השתתפה כשחקנית אורחת בסדרות הטלוויזיה הפופולריות "הוואי חמש-אפס" ו"משימה בלתי אפשרית".
בשנת 1972 התקבלה סוויט לסדרת הצבא הקומית "מ.א.ש" שהתבססה על סרטו של רוברט אלטמן "מ.א.ש". בסדרה הופיעה סוויט בתפקיד מייג'ור מרגרט "שפתיים חמות" הוליהאן האחות הראשית במחנה הצבאי. סוויפט זכתה על הופעותייה במהלך 11 העונות בשני פרסי אמי והייתה מועמדת ארבע פעמים לפרס גלובוס הזהב לשחקנית המשנה ולשחקנית הראשית הטובה ביותר בסדרה קומית.

בהוליווד הופיעה סוויפט בסרטי הפעולה "המשטרה משתוללת", "מרוץ עם השטן" ובסרטו של בלייק אדוארדס "מהומה בהוליווד" בתפקיד העיתונאית פולי ריד.

== חיים אישיים ==
סוויט הייתה נשואה לשחקן דניס הולאן משנת 1983 ועד לגירושיהם בשנת 1995.

על שמה של סוויט הונצח כוכב טלוויזיה בשדרת הכוכבים של הוליווד.

== פילמוגרפיה ==
*המשטרה משתוללת (1974)
*מרוץ עם השטן (1975)
*מהומה בהוליווד (1981)
*בירה (1985)

== טלוויזיה ==
*אהבה נוסח אמריקה (1972) 
*מ.א.ש – מרגרט "שפתיים חמות" הוליהאן (1972–1983)
*רוצח בקרב חברים (1992) – סרט טלוויזיה

== קישורים חיצוניים ==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי אמי בפריים טיים: שחקנית משנה בקומדיה
קטגוריה:זוכי אמי בפריים טיים: שחקן משנה בקומדיה
קטגוריה:בוגרות האקדמיה האמריקאית לאמנויות הדרמה
קטגוריה:אמריקאיות שנולדו ב-1937
קטגוריה:אמריקאים שנולדו ב-1937
הורסט וינטר

הורסט וינטר או הארי וינטר (בגרמנית: Horst winter; 24 בספטמבר 1914 - 3 בדצמבר 2001) היה זמר ומוזיקאי גרמני-אוסטרי.

== חייו ==
וינטר סיים את לימודיו בבית הספר הגבוהה למוזיקה בברלין עם כינור כמקצוע ראשי וקלרינט כמקצוע משני. בהמשך ניגן בעיקר על קלרינט בתזמורות ריקוד, למשל בתזמורת של האנס רמשטד שם עם הזמן תיפקד גם כסולן ראשי. משנת 1941 הייתה לו תזמורת משלו, שהקליטה בחברת ההקלטות טמפו. צד אחד של התקליטים כלל בדרך כלל מוזיקת ריקודים פשוטה בזמן שבצד השני היה ג'אז שלא תמיד תאם את העדפות הלשכה המוזיקלית של הרייך השלישי. דוגמה לכך אירעה בעת הקלטת השיר "Joseph !Joseph!" (במקור של קומדיאן הרמוניסטס), ששמו שונה ל"Sie will nicht Blumen und nicht Schokolade" (היא לא רוצה פרחים ולא שוקולד) כדי להתאים לדרישות הצנזורה אך בכל זאת נאסר להפצה.

בין 1943 עד ל-1945 שירת וינטר בורמכט, היה שבוי מלחמה בנורמנדי בכלא אמריקאי ולאחר השחרור עבר לווינה, שם ב-1946 יסד את "וינר טאנצאורקסטר" (Wiener tanzorchester) וחתם על חוזה הקלטות עם גרהרד מנדלסון. בשנת 1948 הקליט את השיר Und jeztz ist es still (ועכשיו שקט) שנכתב על ידי אריך מדר והולחן על ידי הנס לנג שזכה לאחר מכן להצלחה עולמית דרך הביצועים של נטי האטון (Blow a Fuse, 1951) וביורק (It’s Oh So Quiet, 1995).

ב-1960 יצג תחת השם הארי וינטר את אוסטריה באירוויזיון עם השיר "Du hast mich so fasziniert" (את כל כך ריתקת אותי) וסיים במקום השביעי עם 13 נקודות.

==קישורים חיצוניים==

קטגוריה:זמרים גרמנים
קטגוריה:נציגי אוסטריה באירוויזיון
קטגוריה:משתתפי אירוויזיון 1960
קטגוריה:זמרים אוסטרים
קטגוריה:גרמנים שנולדו ב-1914
קטגוריה:גרמנים שנפטרו ב-2001
קטגוריה:אוסטרים שנפטרו ב-2001
בית הלורד

חזית המוזיאון
בית הלורד נבנה עבור הלורד אלפרד מונד במושבה תל מונד. שימש תקופת מה כמשרדי המועצה האזורית. משמש מאז 1988 כמרכז התיעוד של תל מונד והסביבה.

== ההיסטוריה של הבית ==
סר אלפרד מוריץ מונד, הברון הראשון מלצ'ט המוכר גם בשם לורד מלצ'ט היה תעשיין וחבר בית הנבחרים הבריטי. ב-1917 פנה לציונות, החל לעשות "לובינג" למען היהודים והחל להשקיע בארץ. ב-1928 הקים (בסיוע בעלי הון בריטים) את "חברת מטעי ארץ ישראל"<ref></ref> שרכשה כ-2,500 דונם פרדסים באזור השרון. החברה אף סייעה לפועלי הפרדסים להתיישב במקום. פועלים אלו הקימו את היישובים תל מונד, כפר הס, חרות ועין ורד.

כחלק מפעילותו הציונית הורה מונד לבנות לו בית על האדמות שרכשה החברה. ב-1931 הסתיימה הקמת הבית במושבה תל מונד והיה זה הבית השביעי שהוקם ביישוב (נמצא ב"שכונת הפקידים" ברחוב הדקל 44). הלורד עצמו לא זכה לגור בביתו מכיוון שנפטר באנגליה ב-1930.

לאחר פירוק "חברת מטעי ארץ ישראל" ב-1956 נרכש הבית על ידי המועצה האזורית "הדר השרון" ושימש כמשרדי המועצה. בשנת 1988 נמסר הבית לעמותה "האגודה להיסטוריה של גוש תל מונד" ובסיוע המועצה לשימור אתרים שופץ הבית והפך למוזיאון וארכיון היסטורי המתעד את תולדות המושבה תל מונד והמושבים סביב לה.

== לקריאה נוספת ==

* זאב ענר, רינה עידן, סיפורי מושבות, סיפורן של חמישים ושתיים המושבות בא"י, הוצאת משרד הביטחון, 1995, עמוד 245

== קישורים חיצוניים ==
* 
* [http://www.rishonim.org.il/telmond/show_item.asp?levelId=45689 בית הלורד] במרכז תיעוד תל מונד
* [http://cms.education.gov.il/EducationCMS/Units/AgafA/Mozeon/Lefinosaim/ToldotHayeshuv/BetHalord.htm בית הלורד תל מונד] באתר משרד החינוך
* [https://web.archive.org/web/20160303183910/http://www.mapa.co.il/מפה/אטרקציות/60807 בית הלורד] באתר "מפה" (אורכב)
* [http://www.shimur.org/searchResults.aspx?query=%d7%91%d7%99%d7%aa%20%d7%94%d7%9c%d7%95%d7%a8%d7%93 בית הלורד] באתר "המועצה לשימור אתרים"
* 

== הערות שוליים ==

קטגוריה:אתרי מורשת במחוז מרכז
קטגוריה:הנצחת אלפרד מונד
קטגוריה:מוזיאונים לתולדות היהודים בארץ ישראל
קטגוריה:מחוז המרכז: מבנים לשימור
קטגוריה:תל מונד
ריוקאן

ריוקאן (ביפנית: 旅館) הוא סוג של פונדק דרכים יפני מסורתי ששירת את הנוסעים בדרכים המרכזיות ומקורו בתקופת אדו (1603–1868). 

בימינו נפוצים יותר פונדקי ריוקאן באזורים כפריים ביפן ובעריה הגדולות קשה למצוא ריוקאן משום שתיירים עירוניים יפנים רבים מעדיפים לשהות בבתי מלון על פני לינה בריוקאן שכן עלות השהות בהם גבוהה יותר.

== מאפיינים ==
פונדק ריוקאן טיפוסי מכיל אולם כניסה גדול יחסית ובו ספות וכיסאות המאפשרים לאורחים להסב ולשוחח זה עם זה. בריוקאן מודרני ניתן למצוא גם טלוויזיה באולם הכניסה.

החדרים עצמם מכילים מאפיינים מסורתיים כגון: רצפה המכוסה במחצלות טטאמי מסורתיות, דלתות הזזה מנייר, מיטות פוטון, שולחן עץ נמוך וכריות ישיבה (זבוטון) ולעיתים גם אלמנט אסתטי כמו סידור פרחים מסורתי. הרחצה בפונדק הייתה משותפת, לעיתים במרחצאות מעיינות חמים (אונסן) והמבקרים בו הסתובבו בחופשיות בשטח המקום לבושים בחלוק יפני מסורתי – יוקטה.

במרבית הריוקאן כוללת השהות גם ארוחת בוקר וארוחת ערב (קאיסקי) וישנם ריוקאן המציעים שהייה במחיר מוזל הכוללת לינה וארוחת בוקר בלבד.

==קישורים חיצוניים==

קטגוריה:בתי מלון לפי סוג
קטגוריה:יפן: תרבות
בלינגהאם (וושינגטון)

בלינגהאם (באנגלית: Bellingham) היא עיר במדינת וושינגטון, ארצות הברית, המשמשת כמושב המחוז וטקום, וכן העיר הגדולה ביותר במחוז זה. בעיר מתגוררים 80,885 תושבים על פי מפקד האוכלוסין של שנת 2010. בלינגהאם היא העיר השלוש-עשרה בגודלה בוושינגטון, ונחשבת לעיר הצפונית ביותר בתוך שטח ארצות הברית הרציף (ללא אלסקה) עם יותר מ-50,000 תושבים.

העיר ידועה גם בשל השיעור הרב של מבקריה הקנדיים, אשר לעיתים מבקרים בעיר כדי לקנות דלק, כרטיסי טיסה ומוצרים נוספים במחיר זול יותר.

== ערים תאומות ==

* 

==קישורים חיצוניים==

* 
* 

קטגוריה:מדינת וושינגטון: ערים
קטגוריה:יישובים שהוקמו ב-1904
יגדיל תורה (אודסה)

יגדיל תורה היה כתב עת תורני, שיצא באודסה בין השנים ה'תרל"ט-ה'תרמ"ה (1879–1885), ותפס מקום בשורה הראשונה של כתבי העת התורניים בני התקופה.

עורך כתב העת, שיצא בתחילת דרכו כירחון ובשנותיו האחרונות בקצב איטי יותר, היה הרב משה אלעזר ביילינסון.

לאורך תקופת צאתו לאור של כתב העת הופיעו עשר גליונות. כתב העת התורני 'כנסת חכמי ישראל' שהוציא לאור באודסה, הרב אברהם יואל אבלסון בסיוע ביילינסון, נועד להמשיך את הופעתו של 'יגדיל תורה'.

==משתתפים==
בין הכותבים הקבועים בכתב העת היו רבנים ידועי שם, חלקם אף פרסמו בו חיבורים תורניים שלמים פרי עטם. כך פרסם רבי אליהו דוד רבינוביץ' תאומים ממיר (האדר"ת), קונטרס שלם על לשון שכיחה של הרמב"ם בספרו "משנה תורה" שכותב על פסק הלכתי "יראה לי", וגם פסק הלכתי ארוך על שיטת ספר החינוך לפיה אסור לאדם לפרוש מאשתו בשנים עשר החודשים הראשונים שלאחר נישואיהם. רבים מחידושיו של האדר"ת שפורסמו לראשונה ב"יגדיל תורה" שוקעו בספרו "חשבונות של מצווה" שיצא לאור לראשונה מכתב ידו בשנת ה'תשס"ה, בידי מהדירי הספר, בשל עיסוקם בנושאים מקבילים לאלו שהיו בכתב היד.

משתתפים נוספים: רבי אלכסנדר משה לפידות, רבי יוסף זכריה שטרן, רבי מאיר ליבוש בן יחיאל מיכל (המלבי"ם), רבי ירוחם יהודה ליב פרלמן, רבי זבולון ליב בריט מפלונגיאן, רבי משה נחמיה כהניו, רבי יעקב יוסף (חריף) בהיותו רב העיירה זאגר חדש, רבי צבי יהודה רבינוביץ' תאומים רבי זאב אברך מחבר "רביד הזהב", רבי יהושע לנג משומיאץ, רבי משה מישל שמואל שפירא מרוגובה ורבי יחזקאל סירקין מקאפוסט.

בחלק מגליונות כתב העת פורסמו גם חידושי תורה גנוזים מכתבי יד של רבני הדור הקודם, כמו רבי שלמה קלוגר מברודי.

==לקריאה נוספת==
*יהודה רובינשטיין, יגדיל תורה (אודיסה), בתוך: יצחק לוין (עורך), אוצר כתבי־עת תורניים: ביבליוגרפיה של כתבי עת תורניים... בשנות תנ"א – תש"ח. ניו יורק: דפוס האחים שולזינגר, תש"מ עמ' 104.

==קישורים חיצוניים==
* [https://forum.otzar.org/viewtopic.php?f=7&t=43776&p=745235#p745245 רשימת מצאי של הגליונות הזמינים במקוון], בפורום אוצר החכמה

==הערות שוליים==

קטגוריה:כתבי עת תורניים
Sonic 3D Blast

Sonic 3D Blast (ידוע ביפן כ-Sonic 3D, באירופה כ-Sonic 3D: Flickies' Island) הוא משחק וידאו מסדרת המשחקים סוניק הקיפוד, שיצא בשנת 1996 לקונסולת ה-Sega Genesis\Mega Drive ולקונסולת ה-Sega Saturn וב-1997 יצא למחשב האישי. בנוסף לכך בשנת 2002 הושק ל-GameCube אוסף משחקים שנקרא "Sonic Mega Collection" וכולל את המשחק. בשנת 2004 הושק לפלייסטיישן 2, אקסבוקס ו-PC גרסה חדשה חדשה הנקראת "Sonic Mega Collection Plus" הכוללת גם היא את המשחק, שיצא בהמשך לפלטפורמות נוספות.

==עלילת המשחק ==
דוקטור רובוטניק מגלה על קיומם של הפליקים (Flickies), ציפורים שגרות באי בודד, ויכולות לעבור דרך טבעות שמובילות למימד אחר. הוא לוקח אותם ומכניס אותם לתוך רובוטים, כדי שיעזרו לו למצוא את יהלומי הכאוס ולהשתמש בכוח שלהם כדי להשתלט על העולם. סוניק הגיע לאי, מצא אותם, וגילה על התוכנית של רובוטניק. זמן קצר לאחר מכן, סוניק הביס את רובוטניק והחזיר את הפליקים דרך טבעת שמובילה לאי שלהם.

== דמויות ==
במשחק ניתן לשחק עם סוניק בלבד אך ישנם עוד דמויות שניתן לראות במשחק
ː
* נאקלס - הוא מסתתר במקומות בשלב, כאשר מגיעים אליו עם מעל ל-60 טבעות מגיעים לשלב מיוחד שצריך לאסוף כמה שיותר טבעות בשביל להשיג את כל יהלומי הכאוס.
* טיילס - הוא מסתתר במקומות בשלב, כאשר מגיעים אליו עם מעל ל-60 טבעות מגיעים לשלב מיוחד שצריך לאסוף כמה שיותר טבעות בשביל להשיג את כל יהלומי הכאוס.
* רובוטניק - האויב של סוניק. סוניק נלחם מול ד"ר רובוטניק בשלבי הבוס בכל עולם.
* פליקים - יש 4 סוגי פליקים כחול, סגול, אדום וירוק. כשמפוצצים רובוט הוא משחרר פליקי שהיה חבוי בו.

==עולמות==
בכל עולם ישנם שלושה שלבים, 2 מהם רגילים והשלב האחרון בעולם הוא בוס (מלבד הבוס הסופי).
* Green Grove - עולם טבעי עם דשא ועצים, בעולם זה ניתן להשיג בשלבי בונוס עד בין 2–4 יהלומי כאוס (תלוי באיזה גרסה של המשחק).
* Rusty Ruin - עולם מקדש רדוף רוחות, בעולם זה ניתן להשיג עד 2 יהלומי כאוס (תלוי באיזה גרסה).
* Spring Stadium - עולם קרקס, צבעוני ומבולגן, בעולם זה ניתן להשיג עד 2 יהלומי כאוס (תלוי באיזה גרסה).
* Diamond Dust - עולם קרח, מושלג וחורפי.
* Volcano Valley - עולם רותח מלא אש ולבה.
* Gene Gadget - עולם טכנולוגי מלא גאדג'טים.
* Panic Puppet - בדומה לעולם הקודם טכנולוגי, בעולם זה במקום לפוצץ רובוטים צריך לפוצץ קפסולות.
* Final Fight - עולם חשוך בו יש מין שטיח סגלגל שקוף שעליו סוניק עומד ונלחם מול רובוטניק. השלב הראשון במשחק Sonic 3D Blast (מגה דרייב)

==גרסאות==
* גרסת המגה דרייב - הגרסה הראשונה של המשחק, לעומת הגרסה השנייה, הגרפיקה במשחק פחות טובה ויש הבדל בין שלבי הבונוס, מראה השלבים, מוזיקה ובוסים סופיים.
* גרסת סגה סטורן/מחשב - לעומת הראשונה, גרסה זו יותר טובה מבחינת איכות, מוזיקה וגרפיקה, ונוצרה כדי לכפות על ביטול המשחק Sonic X-Treme.
* גרסת הבמאי - שוחררה ב-2017 על ידי ג'ון ברטון, מפתח המשחק לג'נסיס ומייסד חברת Traveller's Tales. שוחררה ל-Steam Workshop ובתור טלאי תוכנה למשחק המקורי.

==ראו גם==
*Sonic R

==קישורים חיצוניים==

* 
* [http://www.sonicthehedgehog.com/ האתר הרשמי של סוניק באנגלית]

קטגוריה:משחקי וידאו משנת 1996
קטגוריה:משחקי פלטפורמות ממוחשבים
קטגוריה:סוניק הקיפוד: משחקים
קטגוריה:משחקי Sega Saturn
קטגוריה:משחקי סגה
קטגוריה:משחקי וידאו שפותחו ביפן
ג'ורג' סיגל (אמן)

"התור ללחם" בימי [[השפל הכלכלי הגדול; חלק מאנדרטת פרנקלין דלאנו רוזוולט, וושינגטון די. סי.]]
ג'ורג' סיגל (באנגלית: George Segal; 26 בנובמבר 1914, ניו יורק – 9 ביוני 2000, ניו ג'רזי) היה צייר ופסל יהודי אמריקאי. עבודותיו משויכות לזרמי האמנות של הפוֹפ ארט והפיסול הסביבתי.

== חייו ויצירתו ==
סיגל החל את דרכו כצייר וחדל מכך כשהחל לפסל בתחילת שנות ה-60. הוא נודע בעיקר בפסלים ובמיצבים פיסוליים של דמויות אדם במלוא קומתם, כשהם מוצבים במרחב הציבורי ומערבים בהם את הצופים. סיגל יצר את הפסלים באמצעות עטיפת דוגמנים חיים, רובם בני משפחתו וחבריו, על בגדיהם, בתחבושות ספוגות גבס עד להתקשוּתן. התבניות הוצגו בתחילה כמות שהן, מאוחר יותר צבע כמה מהן ואף יצר באמצעותן פסלי מתכת. לעיתים שילב במיצבים הפיסוליים פרטי רֶדי מֵייד המדגישים מציאות יומיומית. מיעוט הפרטים והצבעים תורם להבעת התוּגה השורה על יצירותיו. בסגנונו ובבחירת נושאי יצירותיו ניכרת חמלה אנושית עמוקה, ובכך ייחודו מיוצרים אחרים בתנועת הפופ ארט. רוב שנותיו חי ויצר במשק התרנגולות שלו בניו ג'רזי. ב-1997 הוענק לו פרס התרבות היפני פרמיום אימפריאלה, וב-1999 – אות האמנויות הלאומי של ארצות-הברית.

== מעבודותיו ==
"נוסעי האוטובוס" (1962); "מסיבת תחפושות" (1965); "המשאית" (1966); "חלון המסעדה" (1967); "הכיסא של פיקאסו" (1973); "עקדת יצחק" (1973); "אברהם ויצחק" – מצבת זיכרון לירי ביום ה-4 במאי 1970 באוניברסיטת קנט, אוהיו (1977); אנדרטת שחרור הלהט"ב (1980); "הנוסעים" (1982); האנדרטה לזכר שואת יהודי אירופה (סן פרנסיסקו) (1983); "אברהם נפרד מישמעאל" (1987); "שעת העומס" (1987); "חציית רחוב" (1993); "התור ללחם", "שיחות ליד האח" ו"בני הזוג מחוות האפּלצ'ים 1936" הם חלק מאנדרטת ההנצחה לנשיא רוזוולט (1999).

== לקריאה נוספת ==
דקל, ר', "עקדת יצחק ביצירתו של ג'ורג' סיגל ומלחמת וייטנאם", מותר
15, 2006, עמ' 143–146

== קישורים חיצוניים ==

* [https://www.wikiart.org/en/george-segal/ מצגת תצלומים מעבודותיו]
* אלה טל, [https://web.archive.org/web/20190619152814/http://www1.amalnet.k12.il/sites/Mifgashim/Pages/SegalGeorge.aspx "ג'ורג' סיגל"], באתר רשת עמל – עמלנט
* צוות קרן תל"י (תגבור לימודי יהדות), [http://lib.cet.ac.il/pages/item.asp?item=17842 ג'ורג' סיגל], לקסיקון אמנות של אתר המרכז לטכנולוגיה חינוכית – מט"ח
* נעם טופלברג, [https://web.archive.org/web/20150621015902/http://www1.amalnet.k12.il/sites/Mifgashim/Pages/issacsegal.aspx "'עקדת יצחק', ג'ורג' סיגל"]; [https://web.archive.org/web/20150626145401/http://www1.amalnet.k12.il/sites/Mifgashim/Pages/segaltimesquer.aspx "'כיכר טיימס בלילה', ג'ורג' סיגל"]. מפגשים מן הסוג החזותי בעידן המודרני, אתר [http://www.amalnet.k12.il עמלנט]
* [http://www.segalfoundation.org קרן ג'ורג' והלן סיגל] 
* סרט תיעודי [http://www.imdb.com/title/tt1446073/?ref_=ttmi_emt_1 על חייו ויצירתו של ג'ורג' סיגל (2001) ] 
* 
* 

קטגוריה:ניו יורק: אישים
קטגוריה:פסלים יהודים אמריקאים
קטגוריה:אמנים יהודים אמריקאים
קטגוריה:ציירים יהודים אמריקאים
קטגוריה:אמני פופ ארט
קטגוריה:השואה באמנות: אמנים
קטגוריה:בוגרי מכון פראט
קטגוריה:בוגרי אוניברסיטת ניו יורק
קטגוריה:זוכי המדליה הלאומית לאמנויות
קטגוריה:אמריקאים שנולדו ב-1924
קטגוריה:אמריקאים שנפטרו ב-2000
הלוחיב

הלוחיב (באוקראינית: Глухів, בפולנית: Głuchów) היא עיר במחוז סומי שבאוקראינה.

==היסטוריה==
מתוך מקורות היסטוריים אנו למדים כי העיר הייתה קיימת כבר ב-992.

במאה ה-13 הייתה מרכז של נסיכות הלוחיב שהייתה תחת חסותה של אורדת הזהב. ב-1352 מחלת הדבר הכתה בנסיכות וחיסלה כמעט לגמרי את אוכלוסייתה. החל מ-1503 השליטה על העיר החליפה ידיים מספר פעמים בין נסיכות מוסקבה לבין הדוכסות הגדולה של ליטא. ב-1618 הלוחיב עברה לידיו של האיחוד הפולני-ליטאי. ב-1644 הלוחיב קיבלה זכויות מגדבורג.

בשנות החמישים של המאה ה-17 העיר חזרה לשליטתם של הרוסים. ב-1664 העיר שרדה את המצור שהוטל על ידי יאן השני קז'ימייז', מלך פולין. 

במלחמה הצפונית הגדולה עם מעברו של איוואן מזפה לצדו של קרל השנים עשר, מלך שוודיה, ציווה פיוטר הגדול להפוך את הלוחיב לבירתם של הקוזאקים, בין 1708–1764 הייתה העיר מקום מושבם של ההטמאנים האוקראינים.

ב-1874 בעיר הוקם מכון פדגוגי להכנת מורים. ב-1895 בעיר עברה מסילת רכבת מה שעזר לפיתוחה הכלכלי של העיר.

בשנת 1931 בעיר הוקם מכון כלל ארצי לחקר הקנאביס. במכון זה עבר מיקולה הרישקו שפיתוח סוגים חדשים של צמח זה. עד היום מכון זה פועל כמכון לחקר החקלאות האוקראיני.

העיר הייתה תחת הכיבוש הגרמני בין 7 בספטמבר 1941 ל-30 באוגוסט 1943.

==אוכלוסייה==
אוכלוסיית הלוחיב לפי שנים:
{| class="wikitable"
| ||שנה || מספר תושבים
|-
|1 || המאה ה-17 || 4,000
|-
|2 || המאה ה-18 || 8,000
|-
|3 || 1859 || 11,464
|-
|4 || 1897 || 14,828
|-
|5 || 1925 || 19,000
|-
|6 || 1939 || 25,000
|-
|7 || 1959 || 22,962
|-
|8 || 1989 || 35,869
|-
|9 || 2007 || 35,349
|-
|10 || 2011 || 35,115
|}

הרכב אוכלוסיית הלוחיב לפי לאום בשנים 1897 ו-1989:
{| class="wikitable"
| ||לאום || אחוז מכלל אוכלוסייה ב-1897 || לאום || אחוז מכלל האוכלוסייה ב-1989 
|-
|1 || אוקראינים || 58,1 || אוקראינים|| 81,5
|-
|2|| יהודים || 25,9 || רוסים || 17
|-
|3 || רוסים || 15,0 || בלארוסים || 0,4
|-
|4 || פולנים || 0,2 || יהודים || 0,4
|-
|5 || גרמנים || 0,2 || אחרים || 0,7
|-
|6 || בלארוסים || 0,2 || ||
|-
|7 || כלל האוכלוסייה || 14,828 || || 35,869 
|}

==קישורים חיצוניים==

* [http://www.ourfamilystory.net/Glukhov.html Glukhov] היסטוריה של העיר ושל הקהילה היהודית בה 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז סומי: ערים
קטגוריה:יישובים שהוקמו במאה ה-10
המילים הטובות

המילים הטובות הוא סרט דרמה ישראלי, בבימויו של שמי זרחין, שיצא להקרנה בבתי הקולנוע בשנת 2015. לקראת טקס פרסי אופיר לשנת 2015 היה הסרט מועמד לפרס ב-12 קטגוריות, אך לא זכה באף פרס.

== עלילה ==
הסרט מספר על משפחה ירושלמית שעוברת טלטלה בעקבות גילוי סודות שונים בעברה, ועוסק בנושאים הקשורים למשפחה: סודות במשפחה, יחסי הורים-ילדים, יחסי אחים ויחסים זוגיים על רקע קשיים ומשברים אישיים.

גיבורת הסרט, דורונה, מצויה במשבר מתמשך, ביחסיה עם בעלה, ריקי, על רקע אי הצלחתם להביא ילד שהסתיים בהפלות חוזרות של העובר ועל רקע החלטה להפסיק את תהליך האימוץ שבו מעוניין בעלה. לדורונה קשר חזק עם אמה, יונה, החיה לבדה בבית ילדותם. דורונה ושני אחיה, נתנאל ושי, ניתקו את הקשר עם אביהם, שעזב את אמם לטובת קשר עם זמרת צעירה בשם אסנת.

אצל האם מתגלה גידול סרטני והיא מתאשפזת לניתוח שלאחריו היא הולכת לעולמה. גם במהלך השבעה, ניסיונות ההתקרבות של האב לילדיו, נתקלים בהתנגדות ורק לאחר לחץ עיקש של אסנת הזמרת, חברתו של האב, על דורונה היא משכנעת אותה להיפגש עמו. האב מספר לדורונה כי חברתו מנסה להרות, ונוכח חוסר ההצלחה, הוא עבר בדיקות פוריות בהן התברר כי הוא עקר וכי תמיד היה כזה. בכך רמז לה כי הוא חושד שדורונה ושני אחיה אינם ילדיו.

דורונה המומה מהסיפור, מספרת זאת לשני אחיה, אך הם נוטים לפסול את סיפור האב וחושדים שהמציא אותו. אחד האחים בוחן את מחברת רישום ההוצאות שכתב האב בשנות ה-70 ובשנות ה-80 אשר נשארה בבית האם ומגלה כי האם נהגה לנסוע לפריז שנה בשנה, על מנת לבקר אצל אחותה. נסיעות כאלו התרחשו גם תשעה חודשים לפני לידת כל אחד ואחת משלושת ילדיה. באחת הנסיעות, נלוותה אל האם, דורונה, בהיותה בת חמש. האחים המוטרדים מהגילוי מנסים לחקור את דודתם שאירחה את אימם בפריז, אך תשובותיה המתחמקות מגבירות את חשדם כי אכן הוסתר מהם סוד הקשור להוריהם. שלושת האחים, ולאחר מכן מצטרף אליהם גם ריקי הבעל, טסים לפריז ושם הם מנהלים מסע לחיפוש גבר בשם מוריס שייתכן והוא אביהם.

שמות חלק מדמויות הסרט, לרבות שמות האחים גיבורי הסרט, הופיעו בסרט הביכורים של זרחין, "לילסדה", למרות שאין קשר בין עלילות הסרטים.

==דמויות ושחקנים==
* דורונה ברוך (רותם זיסמן כהן): גיבורת הסרט, ואחותם של שי ונתנאל.
* שי ברוך (אסף בן שמעון): אחיהם ההומוסקסואל של דורונה ונתנאל.
* נתנאל ברוך (רועי אסף): אחיהם החוזר בתשובה של דורונה ושי.
* יונה ברוך (לבנה פינקלשטיין): אמם של דורונה, שי ונתנאל. נוהגת לדבר לפי שפת הבי"ת משירו של יזהר כהן.
* האבא (ששון גבאי): בעלה לשעבר של יונה, וספק אביהם של דורונה, שי ונתנאל. שמו לא מוזכר בסרט.
* ריקי (צחי הלוי): בעלה האוהב של דורונה. עובד אצל אב המשפחה כשיפוצניק.
* דודה רוזה (פלורנס בלוך): דודתם של דורונה, שי ונתנאל החיה לה בפריז.
*אסנת (מגי אזרזר): זמרת צעירה, ובת זוגו הנוכחית של אב המשפחה.
* מוריס (מוריס בנישו) מושא חיפושיהם של שלושת האחים, ואביהם האפשרי.
* איזבל מורטי (לואיז פורטל) שחקנית צרפתייה נודעת בה נעזרים האחים בחיפוש אחר מוריס.

==הקרנות בבתי קולנוע בארץ==
על פי דו"ח שפרסם אמציה סמקאי, יו"ר עמותת "בצדק", במהלך שנת 2015 צפו בסרט זה 150,255 צופים, בבתי קולנוע ברחבי הארץ.

== קישורים חיצוניים ==

ביקורות
* 
* 
* 
* 

== הערות שוליים ==

קטגוריה:סרטי 2015
קטגוריה:סרטי דרמה ישראליים
קטגוריה:סרטי שמי זרחין
קטגוריה:סרטים ישראליים משנת 2015
יגדיל תורה (ברלין-קראקא)

יגדיל תורה היה כתב עת תורני שראה אור בברלין כשנתון בראשית העשור האחרון של המאה ה-19, ובראשית המאה ה-20 בסדרה חדשה בקראקא.

עורך כתב העת היה הרב ישראל חיים אקרמן רבה של ניאמץ ומחבר ספר השו"ת "מי השילוח".

==משתתפים==
כתב העת נדפס בברלין בין השנים ה'תרנ"א–ה'תרנ"ג (1891–1893 בערך), ולאחר הפסקה של שנים ספורות חודשה הדפסתו בשנת ה'תרס"ב (1902) בקראקא בידי אותו עורך.

בין הכותבים היו רבנים וחוקרים ידועי שם, בהם: הרב דוד צבי הופמן, הרב זוסמן סופר מחבר "עט סופר", הרב עזריאל הילדסהיימר, הרב יצחק אלחנן ספקטור, הרב שלמה זלמן ברויאר, הרב יהודה לובצקי מפריז, הרב נתן במברגר מווירצבורג, הרב חנוך ארנטרוי ממינכן ויעקב רייפמן.

==לקריאה נוספת==
* הרב אבא זיונס, יגדיל תורה (ברלין-קראקא), בתוך: יצחק לוין (עורך), אוצר כתבי־עת תורניים: ביבליוגרפיה של כתבי עת תורניים... בשנות תנ"א – תש"ח. ניו יורק: דפוס האחים שולזינגר, תש"מ עמ' 104–105.

קטגוריה:כתבי עת תורניים
קרסנוילסק

קרסנוילסק (באוקראינית: Красноїльськ; ברומנית: Crasna-Ilschi) הוא יישוב במחוז צ'רנוביץ, אוקראינה על גבול רומניה.

היישוב מוזכר לראשונה במסמך שנכתב על ידי אלכסנדרו הטוב ב-1431. ב-1696 החלק התחתון של היישוב נקנה על ידי אציל א. אילסקי, ששמו השתמר בשם היישוב. החלק העליון של היישוב נקרא קרסנו פוטנה. 

בסוף המאה ה-19 - תחילת המאה ה-20 התקיימה במקום קולוניה גרמנית גדולה. ב-1968 שני היישובים אוחדו לאחד.

==קישורים חיצוניים==

==הערות שוליים==

קטגוריה:מחוז צ'רנוביץ: יישובים
קטגוריה:יישובים שהוקמו במאה ה-15
בוב קורקר

רוברט (בוב) פיליפ קורקר (באנגלית: Robert Phillips "Bob" Corker; נולד ב-24 באוגוסט 1952) הוא פוליטיקאי אמריקאי חבר המפלגה הרפובליקנית. כיהן כסנאטור מטעם מדינת טנסי וכיושב ראש ועדת החוץ של הסנאט של ארצות הברית.

==ביוגרפיה==
קורקר נולד בקרוליינה הדרומית וגדל בצ'טנוגה שבטנסי. ב-1974 סיים תואר ראשון בניהול תעשייתי מאוניברסיטת טנסי. הוא עבד במשך ארבע שנים כמפקח באתרי בנייה. לאחר מכן פתח חברה בנייה משלו שהתפתחה במהירות.

ב-1994 התמודד ללא הצלחה בבחירות לסנאט של ארצות הברית. בשנים 1995 עד 1996 כיהן כראש אגף כספים ומינהל בממשל של מדינת טנסי. ב-2001 נבחר לראשות עיריית צ'טנוגה, העיר הרביעית בגודלה בטנסי, ברוב של 54%. הוא כיהן בתפקיד עד 2005.

בנובמבר 2006 נבחר לסנאט של ארצות הברית לאחר שגבר על יריבו מהמפלגה הדמוקרטית ברוב של 50.71%. ב-2012 זכה בבחירות לכהונה נוספת ברוב של 64.9%. הוא כיהן בסנאט כחבר בוועדת התקציב, חבר בוועדת הבנקאות והשיכון ובוועדה המיוחדת לענייני הזדקנות. מינואר 2015 ועד פרישתו כיהן כיו"ר ועדת החוץ של הסנאט. בספטמבר 2017 הודיע קורקר כי לא ירוץ לכהונה נוספת ויפרוש מהסנאט בתום כהונתו.

"טיים מגזין" בחר בו ב-2015 לרשימת המנהיגים המשפיעים ביותר בעולם.

קרוקר נשוי לאליזבת ואב לשתי בנות.

==קישורים חיצוניים==

* 
* [https://web.archive.org/web/20160624030504/http://www.corker.senate.gov/public/index.cfm/biography בוב קורקר] באתר הסנאט
* [http://www.bobcorkerforsenate.com/bio/ אתר הבחירות של בוב קורקר]
* [http://time.com/3823149/bob-corker-2015-time-100/ בוב קורקר] ברשימת טיים 100
* [http://www.politico.com/magazine/story/2015/03/bob-corker-iran-deal-senate-116120.html#.VYXcQPlViko Whose Side Is Bob Corker On?], אתר פוליטיקו, 17 במרץ 2015
* [http://www.chattanooga.gov/about-chattanooga/history-of-mayors/2001-2005-bob-corker בוב קרוקר] באתר עיריית צ'טנוגה
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ראשי עיריות בטנסי
קטגוריה:חברי הסנאט של ארצות הברית מטנסי
קטגוריה:חברי המפלגה הרפובליקנית (ארצות הברית)
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:יושבי ראש ועדת החוץ של הסנאט של ארצות הברית
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:מזכירי מחלקות ממשל במדינות ארצות הברית
קטגוריה:אמריקאים שהופיעו ברשימת טיים 100
קטגוריה:בוגרי אוניברסיטת טנסי
קטגוריה:אמריקאים שנולדו ב-1952
נובודניסטרובסק

נובודניסטרובסק (באוקראינית: Новодністровськ) היא עיר במחוז צ'רנוביץ, אוקראינה.

==היסטוריה==
ב-6 באפריל 1973 הוחלט על ידי משרד האנרגיה של ברית המועצות להקים תחנת כוח חדשה על נהר דניסטר. תחילת בנייתה של תחנת כוח חדשה גרמה גם לבנייתה של עיר חדשה. ב-25 בפברואר 1975 הוחלט לקרוא ליישוב החדש בשם נובודניסטרובסק.

ב-1982 לנובודניסטרובסק הוענק מעמד של עיר.

==אוכלוסייה==
הרכב אוכלוסיית נובודניסטרובסק לפי לאום בשנת 2001:
{| class="wikitable"
| ||לאום || אחוז מכלל אוכלוסייה ב-2001 
|-
|1 || אוקראינים || 87.1
|-
|2|| רוסים || 10.2 
|-
|3 || מולדובנים || 0.9 
|-
|4 || בלארוסים || 0.5 
|-
|5 || רומנים || 0.3
|-
|6 || פולנים || 0.2 
|}

==קישורים חיצוניים==

* 

==הערות שוליים==

קטגוריה:מחוז צ'רנוביץ: יישובים
קטגוריה:יישובים שהוקמו ב-1973
OB West

אוברבפסלהאבר ווסט (בגרמנית: Oberbefehlshaber West, בקיצור - OB West), או מפקד עליון במערב, היה מפקדת צבא היבשה של גרמניה הנאצית שהייתה אחראית לחזית המערבית במלחמת העולם השנייה. היא הייתה כפופה באופן ישיר ל-OKW, ולמפקדיה לא הייתה שליטה מוחלטת על כל היחידות ועל האסטרטגיה במערב. המפקדה הוקמה לאחר הניצחון על צרפת, ב-1940, ועם השנים הוחלפו ראשיה מספר פעמים על ידי היטלר בעקבות כישלונותיו של הוורמאכט. 

פילדמרשל גרד פון רונדשטט היה מפקד המפקדה לאורך התקופה הארוכה והמשמעותית ביותר, בין היתר בעת הפלישה לנורמנדי והקרב על הבליטה.

==מפקדים==
*10 באוקטובר 1940 - 1 באפריל 1941: פילדמרשל גרד פון רונדשטט
*1 במאי 1941 - 15 במרץ 1942: פילדמרשל ארווין פון ויצלבן
*15 במרץ 1942 - 2 ביולי 1944: פילדמרשל גרד פון רונדשטט
*2 ביולי 1944 - 16 באוגוסט 1944: פילדמרשל גינתר פון קלוגה
*16 באוגוסט 1944 - 3 בספטמבר 1944: פילדמרשל ולטר מודל
*3 בספטמבר 1944 - 11 במרץ 1945: פילדמרשל גרד פון רונדשטט
*11 במרץ 1945 - 22 באפריל 1945: פילדמרשל אלברט קסלרינג

קטגוריה:זירת מערב אירופה במלחמת העולם השנייה
קטגוריה:ורמאכט
ברית המועצות במשחקים הפאראלימפיים

ברית המועצות שלחה רק שתי משלחות אל המשחקים הפאראלימפיים, שתיהן בשנת 1988, אל משחקי החורף באינסברוק ואל משחקי הקיץ בסיאול.

האתלטים הסובייטים זכו ב-21 מדליות זהב, 20 מדליות כסף ו-15 מדליות ארד במשחקים באינסברוק וכן 2 מדליות ארד במשחקים בסיאול.

 זכה עבור ברית המועצות ב-4 מדליות זהב ב-Track and field. במשחקי החורף זכתה ברית המועצות רק בתחום הסקי למרחקים.

==קישורים חיצוניים==
*[http://www.paralympic.org/ipc_results/search.php?gender=all&medal=all&npc=URS&games=all&sport=all המידע באתר המשחקים הפאראלימפיים]

קטגוריה:מדינות במשחקים הפאראלימפיים
קטגוריה:ברית המועצות: ספורט